26/07/2013 | Administración LocalMunicipal
Porto do Son
Establecemento do prezo público pola prestación do servizo de axuda no fogar do Concello de Porto do Son e derrogación de ordenanza

EDICTO Establecemento do prezo público pola prestación do servizo de axuda no fogar e derrogación de ordenanza. O 10.07.2013 o Pleno aprobou o establecemento do prezo público pola prestación do servizo de axuda no fogar, coa regulación que se transcribe a continuación e que se publica no BOP ao abeiro do artigo 59.6 da Lei 30/1992, do 26 de novembro, de réxime xurídico das administracións públicas e procedemento administrativo común. A eficacia do dito acordo terá lugar coa publicación deste edito no BOP e condiciónase á entrada en vigor da Ordenanza reguladora do servizo de axuda no fogar (en adiante, SAF), aprobada inicialmente o 10.07.2013. Así mesmo, na mesma sesión, o Pleno acordou derrogar a Ordenanza reguladora do prezo público pola prestación do SAF, publicada no BOP núm.103, do 03.06.2010. Os efectos da derrogación serán o do día da entrada en vigor do acordo de establecemento deste prezo público. ACORDO REGULADOR DO PREZO PUBLICO POLA PRESTACION DO SERVIZO DE AXUDA NO FOGAR Artigo 1.–Fundamento. De conformidade co disposto no artigo 41 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este concello establece o prezo público pola prestación do servizo público municipal de axuda no fogar (en adiante, SAF). Artigo 2.–Concepto. O prezo público regulado neste acordo constitúe unha prestación patrimonial de carácter público que se satisfará pola prestación do servizo de axuda no fogar concedida a través dos servizos sociais municipais, de conformidade coa ordenanza reguladora do SAF. Artigo 3.–Obrigados ao pagamento. As persoas que se beneficien dos servizos ou actividades do programa de axuda no fogar están obrigadas ao pago do prezo público que lle corresponda de acordo coas tarifas establecidas neste acordo. Para ser beneficiario destes servizos estarase ao disposto na Ordenanza municipal do SAF. No caso de que as persoas anteriores carezan de capacidade de obrar, a obriga recaerá sobre quen ostente a súa representación legal. Artigo 4.–Contía.1. Nos artigos seguintes establécense os criterios para a determinación da contía do prezo público, que consistirá na aplicación dunha porcentaxe calculada en función da capacidade económica sobre o custo/hora do servizo, que é de 12,95 €/hora para días laborables e 14,03 €/hora para días festivos.2. De acordo co artigo 47 do texto refundido da Lei das facendas locais, delégase na Xunta de Goberno Local a competencia para a actualización calquera dos elementos que configuran o importe deste prezo público. O dito acordo publicarase no BOP, tendo efectos a partir do día da súa publicación. Artigo 5.–Determinación da capacidade económica do sistema de atención a persoas usuarias da dependencia.1. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase en atención á súa renda e, se é o caso, ao seu patrimonio. Teranse en conta, ademais, a renda e patrimonio do cónxuxe e a existencia de persoas convivintes, economicamente dependentes. Para o cálculo da devandita capacidade económica, observaranse as normas de aplicación á materia, vixentes en cada momento, polo órgano competente en materia de servizos sociais da Xunta de Galicia.2. O resultado do cálculo da capacidade económica, correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención (PIA) que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. Artigo 6.–Determinación da capacidade económica das pesoas usuarias doutros servizos que impliquen copagamento. No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: 1. Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2. Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimono neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.3. A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. Artigo 7.–Participación no financiamento do servizo das persoas dependentes con dereito de atención recoñecido como usuarias do servizo de axuda no fogar.1. No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.2. Nos demáis supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3. Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade a pagar será minorada proporcionalmente á diminución das horas efectivas de servizo.4. En ningún caso, o importe da participación económica que deberá ingresar a persoa beneficiaria en concepto de copagamento por prezo público, poderá exceder o 65% do custo do servizo determinado en termos de prezo/hora.5. No caso de persoas dependentes que en aplicación do Decreto 99/2012, do 16 de marzo, polo que se regulan os servizos sociais comunitarios e o seu financiamento non teñan nivel de dependencia recoñecido o prezo público establecerase segundo o seguinte cadro: Artigo 8.–Participación das pesoas usuarias no financiamento doutros servizos que impliquen copagamento.1. Para o servizo de axuda no fogar, en réxime de libre concorrencia, para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita, de acordo co establecido no artigo 5 deste acordo.2. Sen prexuízo do anterior, poderán establecerse excepcións aos criterios xerais do referido copagamento por prezo público nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe social.3. En calquera caso, establecerase un límite máximo de participación económica por prezo público das persoas usuarias do 40% da súa capacidade económica. Artigo 8.–Afectación dos ingresos municipais polo copagamento dos servizos. De conformidade co artigo 56.7 da Lei 13/2008, de servizos sociais de Galicia, en todo caso, os ingresos recadados en concepto deste prezo público están afectados ao financiamento do SAF. Artigo 9.–Pagamento do servizo.1. A obriga de pago nacerá o 1.º día de cada mes natural, agás nos supostos de alta no servizo, que terá lugar desde que se inicia a prestación do SAF.2. Inicialmente practicarase a liquidación a cargo do beneficiario que será notificada ao mesmo para o seu ingreso nas arcas municipais dentro dos 15 primeiros días do mes seguinte ao da notificación. Posteriormente, as liquidacións practicaranse mensualmente e deberanse ingresar, así mesmo, dentro dos 15 primeiros días do mes seguinte.3.–No caso de servizos prestados por tempo inferior a un mes completo ratearase na parte proporcional ás horas de atención recibidas.4.–As débedas do prezo público regulado nesta ordenanza esixiranse polo procedemento administrativo de prema. Artigo 10.–Revisións da capacidade económica dos usuarios do SAF.1. As tarifas aplicables a cada usuario revisaranse anualmente, para que o beneficiario achegará a documentación que lle sexa requirida. Así, de xeito xeral, no último trimestre do ano procederase á revisión do prezo fixado inicialmente, e procederase á aplicación da tarifa correspondente.2. Ao longo do ano procederase á revisión do prezo fixado inicialmente cando concorran e se xustifiquen as variacións socioeconómicas na unidade familiar que impliquen unha modificación substancial na súa capacidade económica. Estas variacións deberán ter unha duración temporal dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal da Administración Tributaria, dun informe dos Servizos Sociais do concello, ou por calquera outra documentación que a xuízo do concello xustifique e permita un novo cálculo da renda per cápita da unidade familiar. Disposición adicional única. Non obstante o disposto anteriormente, para as persoas en situación de dependencia o prezo do servizo adecuarase aos termos indicados nos Decretos e Ordes que desenvolvan a devandita Lei 39/2006, de 14 de decembro, de promoción da autonomía persoal e atención a persoas en situación de dependencia. Disposición final. Este acordo aprobouse polo Pleno o 11 de xullo e condiciónase a súa eficacia á súa publicación no BOP, de acordo co artigo 59.6 da Lei 30/1992, do 26 de novembro, de réxime xurídico das administracións públicas e procedemento administrativo común e á entrada en vigor da Ordenanza reguladora do SAF, aprobada inicialmente o 10.07.2013. Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdicción Contencioso- Administrativa. Porto do Son, 15 de xullo de 2013. O alcalde Asdo.: José Luis Oujo Pouso